title: Решение (ОВППС) 2017/994 на Съвета от 12 юни 2017 година за изменение на Решение (ОВППС) 2016/849 относно ограничителни мерки срещу Корейската народнодемократична република

text:
               13.6.2017

               BG

               Официален вестник на Европейския съюз

               L 149/75

         РЕШЕНИЕ (ОВППС) 2017/994 НА СЪВЕТА
   от 12 юни 2017 година
   за изменение на Решение (ОВППС) 2016/849 относно ограничителни мерки срещу Корейската народнодемократична република
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като взе предвид Решение (ОВППС) 2016/849 на Съвета от 27 май 2016 г. относно ограничителни мерки срещу Корейската народнодемократична република и за отмяна на Решение 2013/183/ОВППС (1), и по-специално член 33, параграф 2 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 27 май 2016 г. Съветът прие Решение (ОВППС) 2016/849.

               (2)

               В съответствие с член 36, параграф 2 от Решение (ОВППС) 2016/849 Съветът направи преглед на списъка на посочените лица и образувания, който се съдържа в приложение II към посоченото решение.

               (3)

               Съветът стигна до заключението, че едно лице и едно образувание следва да бъдат заличени от списъка, който се съдържа в приложение II към Решение (ОВППС) 2016/849.

               (4)

               Освен това Съветът стигна до заключението, че следва да се актуализират вписванията за някои лица и образувания, включени в приложение II към Решение (ОВППС) 2016/849.

               (5)

               Поради това приложение II към Решение (ОВППС) 2016/849 следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Приложение II към Решение (ОВППС) 2016/849 се изменя съгласно предвиденото в приложението към настоящото решение.
   Член 2
   Настоящото решение влиза в сила в деня след публикуването му в Официален вестник на Европейския съюз.

      Съставено в Люксембург на 12 юни 2017 година.

            За Съвета

            Председател

         C. CAMILLERI

      (1)  ОВ L 141, 28.5.2016 г., стр. 79.

      ПРИЛОЖЕНИЕ
      В приложение II към Решение (ОВППС) 2016/849 раздели I и II се заменят със следното:

         „I.   Лица и образувания, отговарящи за ядрените програми на КНДР или за програми на КНДР, свързани с балистични ракети или с други оръжия за масово унищожение, или лица или образувания, които действат от тяхно име или по тяхно указание, или образувания, притежавани или контролирани от тях
         А.   Лица

                     Име

                     Друго име

                     Идентификационни данни

                     Дата на посочване

                     Основания

                     1.

                     CHON Chi Bu

                     CHON Chi-bu

                     22.12.2009 г.

                     Член на Генералното бюро за атомна енергия (GBAE), бивш технически директор на Yongbyon. Снимки го свързват с ядрен реактор в Сирия, преди да бъде бомбардиран от Израел през 2007 г.

                     2.

                     CHU Kyu-Chang

                     JU Kyu-Chang JU Kyu Chang

                     Дата на раждане: 25.11.1928 г.
                     Място на раждане: провинция South Hamyo'ng, КНДР

                     22.12.2009 г.

                     Бивш член на Националната комисия по отбрана, която е основен орган по въпросите на националната отбрана в КНДР, преди да бъде преобразувана в Комисия по държавните въпроси (State Affaires Commission — SAC).Бивш директор на отдела за производство на боеприпаси към Централния комитет на Корейската работническа партия. Подчинен на KIM Jong Un на военен кораб през 2013 г. Директор на отдел „Машиностроителна промишленост“ към Корейската работническа партия. Избран за заместник-член на Централния комитет на Корейската работническа партия през май 2016 г. на Седмия конгрес на Корейската работническа партия, на който партията приема решение да продължи ядрената програма на КНДР. В това си качество е отговорен за оказване на подкрепа или насърчаване на ядрените програми на КНДР или на програмите на КНДР, свързани с балистични ракети или с други оръжия за масово унищожение.

                     3.

                     HYON Chol-hae

                     HYON Chol Hae

                     Дата на раждане: 1934 г.
                     Място на раждане: Манджурия, Китай.

                     22.12.2009 г.

                     Маршал от Корейската народна армия от април 2016 г. насам. Заместник-директор на отдела по обща политика на Корейската народна армия (военен съветник на покойния Kim Jong-Il). Избран за член на Централния комитет на Корейската работническа партия през май 2016 г. на Седмия конгрес на Корейската работническа партия, на който партията приема решение да продължи ядрената програма на КНДР.

                     4.

                     KIM Yong-chun

                     Young-chun KIM Yong Chun

                     Дата на раждане: 4.3.1935 г.
                     номер на паспорта: 554410660

                     22.12.2009 г.

                     Маршал от Корейската народна армия. Бивш заместник-председател на Националната комисия по отбрана, която е основен орган по въпросите на националната отбрана в КНДР, преди да бъде преобразувана в SAC. Бивш министър на Народните въоръжени сили, специален съветник на покойния Kim Jong-Il по въпросите на ядрената стратегия. Избран за член на Централния комитет на Корейската работническа партия през май 2016 г. на Седмия конгрес на Корейската работническа партия, на който партията приема решение да продължи ядрената програма на КНДР.

                     5.

                     O Kuk-Ryol

                     O Kuk Ryol

                     Дата на раждане:1931 г.
                     Място на раждане: Провинция Jilin, Китай.

                     22.12.2009 г.

                     Бивш заместник-председател на Националната комисия по отбрана, която е основен орган по въпросите на националната отбрана в КНДР, преди да бъде преобразувана в SAC. Ръководи придобиването в чужбина на авангардни технологии за ядрените и балистичните програми. Избран за член на Централния комитет на Корейската работническа партия през май 2016 г. на Седмия конгрес на Корейската работническа партия, на който партията приема решение да продължи ядрената програма на КНДР.

                     6.

                     PAEK Se-bong

                     PAEK Se Bong

                     Дата на раждане: 1946 г.

                     22.12.2009 г.

                     Бивш председател на Втория икономически комитет (SEC) (отговаря за балистичната програма) към Централния комитет на Корейската работническа партия. Член на Националната комисия по отбрана, която е основен орган по въпросите на националната отбрана в КНДР, преди да бъде преобразувана в SAC. Повишен в чин генерал-майор.

                     7.

                     PAK Jae-gyong

                     Chae-Kyong PAK Jae Gyong

                     Дата на раждане: 1933 г.
                     номер на паспорта: 554410661

                     22.12.2009 г.

                     Заместник-директор на отдела по обща политика на Народните въоръжени сили и заместник-директор на бюрото по материално-техническо осигуряване на Народните въоръжени сили (военен съветник на покойния Kim Jong-Il). Присъства при инспекцията на KIM Jong Un на командването на Стратегическите ракетни сили.

                     8.

                     RYOM Yong

                     22.12.2009 г.

                     Директор на GBAE (образувание, посочено от ООН), отговаря за международните отношения.

                     9.

                     SO Sang-kuk

                     SO Sang Kuk

                     Дата на раждане: между 1932 г. и 1938 г.

                     22.12.2009 г.

                     Ръководител на катедра „Ядрена физика“, университет Kim Il Sung.

                     10.

                     Генерал-лейтенант KIM Yong Chol

                     KIM Yong-Chol; KIM Young-Chol; KIM Young-Cheol; KIM Young-Chul

                     Дата на раждане: 1946 г.
                     Място на раждане: Pyongan-Pukto, КНДР

                     19.12.2011 г.

                     Избран за член на Централната военна комисия на Корейската работническа партия и на Централния комитет на Корейската работническа партия, заместник-председател по въпросите на вътрешнокорейските отношения. Бивш командващ Главната разузнавателна служба (RGB). Повишен в директор на отдел „Обединен фронт“ през май 2016 г. на Седмия конгрес на Корейската работническа партия.

                     11.

                     PAK To-Chun

                     PAK To Chun

                     Дата на раждане: 9.3.1944 г.
                     Място на раждане: Rangrim,провинция Jagang, КНДР.

                     19.12.2011 г.

                     Член на Съвета за национална сигурност. Отговаря за оръжейната индустрия. Има данни, че ръководи службата за ядрена енергетика. Тази институция е от решаващо значение за ядрената програма и програмата за изстрелване на ракети на КНДР. Заснет със сътрудници на изпитването на водородна бомба и изстрелването на спътник.

                     12.

                     CHOE Kyong-song

                     CHOE Kyong song

                     20.5.2016 г.

                     Генерал-полковник от Корейската народна армия. Бивш член на Централната военна комисия на Корейската работническа партия, която е основен орган по въпросите на националната отбрана в КНДР. В това си качество е отговорен за оказване на подкрепа или насърчаване на ядрените програми на КНДР или на програмите на КНДР, свързани с балистични ракети или с други оръжия за масово унищожение.

                     13.

                     CHOE Yong-ho

                     CHOE Yong Ho

                     20.5.2016 г.

                     Генерал-полковник от Корейската народна армия / генерал от военновъздушните сили на Корейската народна армия. Бивш член на Централната военна комисия на Корейската работническа партия, която е основен орган по въпросите на националната отбрана в КНДР. Командващ военновъздушните сили и противовъздушните сили на Корейската народна армия. В това си качество е отговорен за оказване на подкрепа или насърчаване на ядрените програми на КНДР или на програмите на КНДР, свързани с балистични ракети или с други оръжия за масово унищожение.

                     14.

                     HONG Sung-Mu

                     HUNG Sun Mu; HONG Sung Mu

                     Дата на раждане:1.1.1942 г.

                     20.5.2016 г.

                     Заместник-директор на отдел „Сектор за производство на боеприпаси“ (MID). Отговаря за разработването на програми, свързани с конвенционалните оръжия и ракети, включително балистичните ракети. Едно от основните лица, отговарящи за програмата за индустриално развитие в областта на ядрените оръжия. В това си качество е отговорен за ядрените програми на КНДР или програмите на КНДР, свързани с балистични ракети или с други оръжия за масово унищожение.

                     15.

                     JO Kyongchol

                     JO Kyong Chol

                     20.5.2016 г.

                     Генерал от Корейската народна армия. Бивш член на Централната военна комисия на Корейската работническа партия, която е основен орган по въпросите на националната отбрана в КНДР. Директор на структурата за военна сигурност. В това си качество е отговорен за оказване на подкрепа или насърчаване на ядрените програми на КНДР или на програмите на КНДР, свързани с балистични ракети или с други оръжия за масово унищожение. Придружава Kim Jong Un в най-голямото досега учение с артилерийски огън с голям радиус на действие.

                     16.

                     KIM Chun-sam

                     KIM Chun Sam

                     20.5.2016 г.

                     Генерал-лейтенант, бивш член на Централната военна комисия на Корейската работническа партия, която е основен орган по въпросите на националната отбрана в КНДР. Директор на отдел „Операции“ на военния щаб на Корейската народна армия и първи заместник-началник на военния щаб. В това си качество е отговорен за оказване на подкрепа или насърчаване на ядрените програми на КНДР или на програмите на КНДР, свързани с балистични ракети или с други оръжия за масово унищожение.

                     17.

                     KIM Chun-sop

                     KIM Chun Sop

                     20.5.2016 г.

                     Бивш член на Националната комисия по отбрана, която сега е преобразувана в SAC и е основен орган по въпросите на националната отбрана в КНДР. В това си качество е отговорен за оказване на подкрепа или насърчаване на ядрените програми на КНДР или на програмите на КНДР, свързани с балистични ракети или с други оръжия за масово унищожение. Заснет на фотографска сесия за лицата, които са допринесли за успешното изпитване на изстрелване на балистична ракета от подводница през май 2015 г.

                     18.

                     KIM Jong-gak

                     KIM Jong Gak

                     Дата на раждане: 20.7.1941 г.
                     Място на раждане: Пхенян, КНДР

                     20.5.2016 г.

                     Вицемаршал от Корейската народна армия, ректор на Военния университет Kim Il-Sung, бивш член на Централната военна комисия на Корейската работническа партия, която е основен орган по въпросите на националната отбрана на КНДР. В това си качество е отговорен за оказване на подкрепа или насърчаване на ядрените програми на КНДР или на програмите на КНДР, свързани с балистични ракети или с други оръжия за масово унищожение.

                     19.

                     KIM Rak Kyom

                     KIM Rak-gyom KIM Rak Gyom

                     20.5.2016 г.

                     Армейски генерал, командващ стратегическите сили (известни още като стратегически ракетни сили), за които се смята, че командват четири стратегически и тактически ракетни части, включително бригада KN08 (междуконтинентални балистични ракети). ЕС посочи стратегическите сили поради участие в дейности, които съществено са допринесли за разпространението на оръжия за масово унищожение или начините за доставянето им. Бивш член на Централната военна комисия на Корейската работническа партия, която е основен орган по въпросите на националната отбрана в КНДР. Съгласно медийна информация KIM е идентифициран като участник в изпитването на двигателя на междуконтинентална балистична ракета през април 2016 г. с KIM Jong Un. В това си качество е отговорен за оказване на подкрепа или насърчаване на ядрените програми на КНДР или на програмите на КНДР, свързани с балистични ракети или с други оръжия за масово унищожение. Дава заповед за провеждането на учебна стрелба с балистични ракети.

                     20.

                     KIM Won-hong

                     KIM Won Hong

                     Дата на раждане: 7.1.1945 г.
                     Място на раждане: Пхенян, КНДР
                     Паспорт №: 745310010

                     20.5.2016 г.

                     Генерал, директор на отдела за държавна сигурност. Министър на държавната сигурност. Министър на Държавната сигурност. Член на Централната военна комисия на Корейската работническа партия и Националната комисия по отбрана, която е основен орган по въпросите на националната отбрана в КНДР, преди да бъде преобразувана в SAC, като това са основните органи по въпросите на националната отбрана в КНДР. В това си качество е отговорен за оказване на подкрепа или насърчаване на ядрените програми на КНДР или на програмите на КНДР, свързани с балистични ракети или с други оръжия за масово унищожение.

                     21.

                     PAK Jong-chon

                     PAK Jong Chon

                     20.5.2016 г.

                     Генерал-полковник (генерал-лейтенант) от Корейската народна армия, ръководител на корейските народни въоръжени сили, заместник-началник на генералния щаб и директор на отдела за командването на огневата мощ. Началник на военния щаб и директор на отдела за артилерийско командване. Бивш член на Централната военна комисия на Корейската работническа партия, която е основен орган по въпросите на националната отбрана в КНДР. В това си качество е отговорен за оказване на подкрепа или насърчаване на ядрените програми на КНДР или на програмите на КНДР, свързани с балистични ракети или с други оръжия за масово унищожение.

                     22.

                     RI Jong-su

                     RI Jong Su

                     20.5.2016 г.

                     Вицеадмирал. Бивш член на Централната военна комисия на Корейската работническа партия, която е основен орган по въпросите на националната отбрана на КНДР. Главнокомандващ на корейските военноморски сили, участва в разработването на програми за балистични ракети и на ядрени мощности за военноморските сили на КНДР. В това си качество е отговорен за оказване на подкрепа или насърчаване на ядрените програми на КНДР или на програмите на КНДР, свързани с балистични ракети или с други оръжия за масово унищожение.

                     23.

                     SON Chol-ju

                     SON Chol Ju

                     20.5.2016 г.

                     Генерал-полковник от Корейската народна армия и политически директор на военновъздушните сили и противовъздушната отбрана, които наблюдават развитието на модернизираните противовъздушни ракети. В това си качество е отговорен за оказване на подкрепа или насърчаване на ядрените програми на КНДР или на програмите на КНДР, свързани с балистични ракети или с други оръжия за масово унищожение.

                     24.

                     YUN Jong-rin

                     YUN Jong Rin

                     20.5.2016 г.

                     Генерал, бивш член на Централната военна комисия на Корейската работническа партия и и член на Националната комисия по отбрана, която е основен орган по въпросите на националната отбрана в КНДР, преди да бъде преобразувана в SAC, като всички те са основни органи по въпросите на националната отбрана в КНДР. В това си качество е отговорен за оказване на подкрепа или насърчаване на ядрените програми на КНДР или на програмите на КНДР, свързани с балистични ракети или с други оръжия за масово унищожение.

                     25.

                     PAK Yong-sik

                     PAK Yong Sik

                     20.5.2016 г.

                     Армейски генерал, член на отдела за държавна сигурност, министър на народните въоръжени сили. Член на Централната военна комисия на Корейската работническа партия и и на Националната комисия по отбрана, която е основен орган по въпросите на националната отбрана в КНДР, преди да бъде преобразувана в SAC, като всички те са основни органи по въпросите на националната отбрана в КНДР. Присъства на изпитването на балистични ракети през март 2016 г. В това си качество е отговорен за оказване на подкрепа или насърчаване на ядрените програми на КНДР или на програмите на КНДР, свързани с балистични ракети или с други оръжия за масово унищожение.

                     26.

                     HONG Yong Chil

                     20.5.2016 г.

                     Заместник-директор в отдел „Сектор за производство на боеприпаси“. Отдел „Сектор за производство на боеприпаси“, посочен от Съвета за сигурност на ООН на 2 март 2016 г., участва в ключови области на севернокорейската ракетна програма. Отдел „Сектор за производство на боеприпаси“ е отговорен за надзора върху производството на балистични ракети, в това число Taepo Dong-2, оръжейното производство и научноизследователските и развойни програми в КНДР. Вторият икономически комитет и Втората академия за естествени науки, също посочени през август 2010 г., са подчинени на отдел „Сектор за производство на боеприпаси“. През последните години отдел „Сектор за производство на боеприпаси“ работи по разработката на междуконтитентални балистични ракети KN08 на мобилни установки. HONG придружава KIM Jong Un в редица събития, свързани с развитието на ядрената или балистичната програма на КНДР, и се смята, че е изиграл важна роля при ядреното изпитване в КНДР на 6 януари 2016 г. Заместник-председател на Централния комитет на Корейската работническа партия. В това си качество е отговорен за оказване на подкрепа или насърчаване на ядрените програми на КНДР или на програмите на КНДР, свързани с балистични ракети или с други оръжия за масово унищожение. Присъства на наземното изпитване на нов тип двигатели за междуконтинентални балистични ракети през април 2016 г.

                     27.

                     RI Hak Chol

                     RI Hak Chul; RI Hak Cheol

                     Дата на раждане: 19.1.1963 г. или 8.5.1966 г.
                     Паспорт: 381320634, PS- 563410163

                     20.5.2016 г.

                     Президент на дружеството Green Pine Associated Corporation (Green Pine). Според Комитета по санкциите на ООН, Green Pine е поело голяма част от дейностите на Korea Mining Development Trading Corporation (KOMID). KOMID е посочено от Комитета през април 2009 г. и е основният търговец на оръжие и основният износител на изделия и оборудване, свързани с балистичните ракети и конвенционалните оръжия, на КНДР. Освен това Green Pine отговаря за приблизително половината от износа от КНДР на оръжие и свързани с него материали. Green Pine е набелязано за налагане на санкции заради износа на оръжия или свързани с тях материали от КНДР. Green Pine е специализирано в производството на военноморски плавателни съдове и въоръжения от рода на подводници, военни катери и ракетни системи, изнасяло е също торпеда и е предоставяло техническа помощ на ирански дружества, свързани с отбраната. Green Pine е посочено от СС на ООН.

                     28.

                     YUN Chang Hyok

                     Дата на раждане: 9.8.1965 г.

                     20.5.2016 г.

                     Заместник-директор на Центъра за сателитен контрол, Национално управление „Авиационно-космическо развитие“ (NADA). На NADA са наложени санкции съгласно Резолюция 2270 (2016) на СС на ООН поради участие в развитието на космическите науки и технологии в КНДР, включително изстрелване на спътници и ракети носители. В Резолюция 2270 (2016) на СС на ООН се осъжда изстрелването на спътник от КНДР на 7 февруари 2016 г. поради използването на балистична технология и нарушаването на Резолюции 1718 (2006), 1874 (2009), 2087 (2013) и 2094 (2013). В това си качество е отговорен за оказване на подкрепа или насърчаване на ядрените програми на КНДР или на програмите на КНДР, свързани с балистични ракети или с други оръжия за масово унищожение.

                     29.

                     RI Myong Su

                     Дата на раждане: 1937 г.
                     Място на раждане: Myongchon, North Hamgyong, КНДР

                     7.4.2017 г.

                     Заместник-председател на Централната военна комисия на Корейската работническа партия и началник-щаб на Народните въоръжени сили. В това си качество Ri Myong Su заема възлов пост по въпросите на националната отбрана и носи отговорност за подпомагане или насърчаване на ядрените програми на КНДР или на програми на КНДР, свързани с балистични ракети или с други оръжия за масово унищожение.

                     30.

                     SO Hong Chan

                     Дата на раждане: 30.12.1957 г.
                     Място на раждане: Kangwon, КНДР
                     Паспорт № PD836410105 Валидност на паспорта до: 27.11.2021 г.

                     7.4.2017 г.

                     Първи заместник-министър на Народните въоръжени сили, член на Централната военна комисия на Корейската работническа партия и генерал- полковник в Народните въоръжени сили. В това си качество So Hong Chan носи отговорност за подпомагане или насърчаване на ядрените програми на КНДР или на програми на КНДР, свързани с балистични ракети или с други оръжия за масово унищожение.

                     31.

                     WANG Chang Uk

                     Дата на раждане: 29.5.1960 г.

                     7.4.2017 г.

                     Министър на промишлеността и атомната енергия. В това си качество Wang Chang Uk носи отговорност за подпомагане или насърчаване на ядрените програми на КНДР или на програми на КНДР, свързани с балистични ракети или с други оръжия за масово унищожение.

                     32.

                     JANG Chol

                     Дата на раждане: 31.3.1961 г.
                     Място на раждане: Пхенян, КНДР
                     Паспорт №: 563310042

                     7.4.2017 г.

                     Председател на Държавната академия на науките — организация, посветена на развитието на технологичния и научен капацитет на КНДР. В това си качество Jang Chol заема стратегическа позиция за развитието на ядрените дейности на КНДР и носи отговорност за подпомагане или насърчаване на ядрените програми на КНДР или на програми на КНДР, свързани с балистични ракети или с други оръжия за масово унищожение.

               Б.   Образувания

                     Наименование

                     Друго наименование

                     Местоположение

                     Дата на посочване

                     Друга информация

                     1.

                     Korea Pugang mining and Machinery Corporation ltd

                     22.12.2009 г.

                     Дъщерно дружество на Korea Ryongbong General Corporation (образувание, посочено от СС на ООН на 24.4.2009 г.); управлява съоръжения за производство на алуминиев прах с възможна употреба в балистичната област.

                     2.

                     Korean Ryengwang Trading Corporation

                     Rakwon-dong, район Pothonggang, Пхенян, КНДР

                     22.12.2009 г.

                     Дъщерно дружество на Korea Ryongbong General Corporation (образувание, посочено от СС на ООН на 24.4.2009 г.).

                     3.

                     Sobaeku United Corp

                     Sobaeksu United Corp.

                     22.12.2009 г.

                     Държавно дружество, което участва в научните изследвания и придобиването на чувствителни материали и оборудване. Притежава редица находища на естествен графит, които захранват със суровина два преработвателни завода, произвеждащи наред с останалото графитни блокове с възможна употреба в балистичната област.

                     4.

                     Yongbyon Nuclear Research Centre (Център за ядрени изследвания Yongbyon)

                     22.12.2009 г.

                     Център за научни изследвания, участвал в производството на плутоний за военни цели. Центърът се поддържа от GBAE (образувание, посочено от СС на ООН на 16.7.2009 г.).

                     5.

                     Стратегически ракетни войски

                     20.5.2016 г.

                     В рамките на националните въоръжени сили на КНДР това образувание участва в разработването и оперативното изпълнение на програми, свързани с балистични ракети или с други оръжия за масово унищожение.

               II.   Лица и образувания, предоставящи финансови услуги, които биха могли да допринесат за ядрените програми на КНДР или за програмите на КНДР, свързани с балистични ракети или с други оръжия за масово унищожение
         А.   Лица

                     Име

                     Друго име

                     Идентификационни данни

                     Дата на посочване

                     Основания

                     1.

                     JON Il-chun

                     JON Il Chun

                     Дата на раждане: 24.8.1941 г.

                     22.12.2010 г.

                     През февруари 2010 г. KIM Tong-un е освободен от длъжността директор на „Бюро 39“, което наред с останалото отговаря за закупуването на стоки от дипломатическите представителства на КНДР, като заобикаля санкциите. На негово място е назначен JON Il-chun. Представител на Националната комисия по отбрана, която е основен орган по въпросите на националната отбрана в КНДР, преди да бъде преобразувана в SAC. Избран за генерален директор на Държавната банка за развитие през март 2010 г. Избран за заместник-член на Централния комитет на Корейската работническа партия през май 2016 г. на Седмия партиен конгрес на Корейската работническа партия, на който партията приема решение да продължи ядрената програма на КНДР.

                     2.

                     KIM Tong-un

                     KIM Tong Un

                     22.12.2009 г.

                     Бивш директор на „Бюро 39“ към Централния комитет на Корейската работническа партия, което се занимава с финансиране на разпространението на оръжие. По непотвърдени данни през 2011 г. ръководи „Бюро 38“ с цел набиране на средства за ръководните кадри и елита.

                     3.

                     KIM Il-Su

                     KIM Il Su

                     Дата на раждане: 2.9.1965 г.
                     Място на раждане: Пхенян, КНДР

                     3.7.2015 г.

                     Мениджър в презастрахователния отдел на Korea National Insurance Corporation (KNIC), базиран в централата в Пхенян, и бивш оторизиран главен представител на KNIC в Хамбург, действащ от името на KNIC или под негово ръководство.

                     4.

                     KANG Song-Sam

                     KANG Song Sam

                     Дата на раждане: 5.7.1972 г.
                     Място на раждане: Пхенян, КНДР

                     3.7.2015 г.

                     Бивш оторизиран представител на Korea National Insurance Corporation (KNIC) в Хамбург, продължава да действа за или от името на KNIC или под негово ръководство.

                     5.

                     CHOE Chun-Sik

                     CHOE Chun Sik

                     Дата на раждане: 23.12.1963 г.
                     Място на раждане: Пхенян, КНДР
                     Номер на паспорта: 745132109
                     Валиден до 12.2.2020 г.

                     3.7.2015 г.

                     Директор в презастрахователния отдел на Korea National Insurance Corporation (KNIC), базиран в централата в Пхенян, действащ от името на KNIC или под негово ръководство.

                     6.

                     SIN Kyu-Nam

                     SIN Kyu Nam

                     Дата на раждане: 12.9.1972 г.
                     Място на раждане: Пхенян, КНДР
                     Номер на паспорта: PO472132950

                     3.7.2015 г.

                     Директор в презастрахователния отдел на Korea National Insurance Corporation (KNIC), базиран в централата в Пхенян, и бивш оторизиран представител на KNIC в Хамбург, действащ от името на KNIC или под негово ръководство.

                     7.

                     PAK Chun-San

                     PAK Chun San

                     Дата на раждане: 18.12.1953 г.
                     Място на раждане: Пхенян, КНДР
                     Номер на паспорта: PS472220097

                     3.7.2015 г.

                     Директор в презастрахователния отдел на Korea National Insurance Corporation (KNIC), базиран в централата в Пхенян най-малко до декември 2015 г., и бивш оторизиран главен представител на KNIC в Хамбург, продължава да действа за или от името на KNIC или под негово ръководство.

                     8.

                     SO Tong Myong

                     Дата на раждане: 10.9.1956 г.

                     3.7.2015 г.

                     Президент на Korea National Insurance Corporation, председател на изпълнителния управителен комитет на KNIC (юни 2012 г.); Главен управител на Korea National Insurance Corporation (септември 2013 г.), действащ от името на KNIC или под негово ръководство.

               Б.   Образувания

                     Наименование

                     Друго наименование

                     Местоположение

                     Дата на посочване

                     Друга информация

                     1.

                     Korea National Insurance Corporation (KNIC) и неговите клонове

                     Korea Foreign Insurance Company

                     Haebangsan-dong, Централен район, Пхенян, КНДР
                     Rahlstedter Strasse 83 a, 22149 Hamburg.
                     Korea National Insurance Corporation of Alloway, Kidbrooke Park Road, Blackheath, London SE30LW

                     3.7.2015 г.

                     Korea National Insurance Corporation (KNIC), притежавано и контролирано от държавата дружество, генерира значителни приходи, включително в чужда валута, които биха могли да допринесат за ядрените програми на КНДР или за програмите на КНДР, свързани с балистични ракети или с други оръжия за масово унищожение.
                     Освен това централата на KNIC в Пхенян е свързана с „Бюро 39“ на Корейската работническа партия, включено в списъка образувание.“


title: 2013/2/ЕС: Решение на Съвета от 17 декември 2012 година за подписване от името на Европейския съюз на Споразумението между Европейския съюз и Република Армения за улесняване на издаването на визи

text:
               8.1.2013

               BG

               Официален вестник на Европейския съюз

               L 3/1

         РЕШЕНИЕ НА СЪВЕТА
   от 17 декември 2012 година
   за подписване от името на Европейския съюз на Споразумението между Европейския съюз и Република Армения за улесняване на издаването на визи
   (2013/2/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 77, параграф 2, буква а) във връзка с член 218, параграф 5 от него,
   като взе предвид предложението на Европейската комисия,
   като има предвид, че:

               (1)

               В съвместната декларация от срещата на високо равнище на Източното партньорство, проведена на 7 май 2009 г. в Прага, бяха заявени политическата подкрепа за либерализиране на визовия режим и намерението своевременно да се предприемат поетапни мерки за въвеждане на безвизов режим на пътуване за гражданите.

               (2)

               На 19 декември 2011 г. Съветът упълномощи Комисията да започне преговори с Република Армения за Споразумение между Европейския съюз и Република Армения за улесняване на издаването на визи (наричано по-долу „споразумението“). Преговорите приключиха успешно с парафирането на споразумението на 18 октомври 2012 г.

               (3)

               Споразумението следва да бъде подписано от името на Съюза при условие за сключването му.

               (4)

               Настоящото решение представлява развитие на разпоредбите на достиженията на правото от Шенген, в които Обединеното кралство не участва в съответствие с Решение 2000/365/ЕО на Съвета от 29 май 2000 г. относно искането на Обединеното кралство Великобритания и Северна Ирландия да участва в някои разпоредби от достиженията на правото от Шенген (1); следователно Обединеното кралство не участва в приемането на настоящото решение и не е обвързано от него, нито от неговото прилагане.

               (5)

               Настоящото решение представлява развитие на разпоредбите на достиженията на правото от Шенген, в които Ирландия не участва в съответствие с Решение 2002/192/ЕО на Съвета от 28 февруари 2002 г. относно искането на Ирландия да участва в някои разпоредби от достиженията на правото от Шенген (2); следователно Ирландия не участва в приемането на настоящото решение и не е обвързана от него, нито от неговото прилагане.

               (6)

               В съответствие с членове 1 и 2 от Протокол (№ 22) относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в приемането на настоящото решение и не е обвързана от него, нито от неговото прилагане,

         ПРИЕ НАСТОЯЩОТО РЕШЕНИЕ:
   Член 1
   Разрешава се подписването от името на Съюза на Споразумението между Европейския съюз и Република Армения за улесняване на издаването на визи при условие за сключването на посоченото споразумение (3).
   Член 2
   Председателят на Съвета се оправомощава да посочи лицето(ата), упълномощено(и) да подпише(ат) споразумението от името на Съюза.
   Член 3
   Настоящото решение влиза в сила в деня на приемането му.

      Съставено в Брюксел на 17 декември 2012 година.

            За Съвета

            Председател

         S. ALETRARIS

      (1)  ОВ L 131, 1.6.2000 г., стр. 43.

      (2)  ОВ L 64, 7.3.2002 г., стр. 20.

      (3)  Текстът на споразумението ще бъде публикуван заедно с решението за сключването му.


title: Решение (ЕС) 2015/826 на Комисията от 22 май 2015 година относно нотифицираните от Дания национални разпоредби относно добавянето на нитрити в някои месни продукти (нотифицирано под номер С(2015) 3526)

text:
               28.5.2015

               BG

               Официален вестник на Европейския съюз

               L 130/10

         РЕШЕНИЕ (ЕС) 2015/826 НА КОМИСИЯТА
   от 22 май 2015 година
   относно нотифицираните от Дания национални разпоредби относно добавянето на нитрити в някои месни продукти

         (нотифицирано под номер С(2015) 3526)

   (само текстът на датски език е автентичен)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз, и по-специално член 114, параграф 6 от него,
   като има предвид, че:
   I.   ФАКТИ И ПРОЦЕДУРА

               (1)

               С Решение 2010/561/ЕС на Комисията (1) бяха одобрени националните разпоредби на Дания относно добавянето на калиев нитрит, Е 249, и натриев нитрит, Е 250 (наричани по долу „нитрити“) в месните продукти, посочени в Постановление № 22 от 11 януари 2005 г. относно добавките в храните (Bekendtgørelse nr 22 af 11.1.2005 om tilsætningsstoffer til fødevarer) и датския позитивен списък на разрешени добавки в храните (Liste over tilladte tilsætningsstoffer til fødevarer, „Positivlisten“), за които Кралство Дания е уведомило Комисията с писмо от 20 ноември 2009 г. в съответствие с член 114, параграф 4 от ДФЕС. Посочените национални разпоредби са одобрени до 25 май 2015 г.

               (2)

               Дания не е длъжна да транспонира Директива 2006/52/ЕО на Европейския парламент и на Съвета (2) в националното законодателство, доколкото тя се отнася до използването на нитрити в месни продукти. В Решение 2010/561/ЕС се съдържа изискването Дания системно да събира и докладва на Комисията данни по въпроса дали посредством прилагането на уредените в Директива 2006/52/ЕО стойности се постига изискваното равнище на защита и, ако случаят не е такъв, дали това би довело до неприемлив риск за здравето на хората. Същевременно в решението се съдържа изискването Комисията да следи прилагането на Директива 2006/52/ЕО в държавите членки, по-специално във връзка с използването на нитрити от производителите в различните категории месни продукти и да провежда съответните консултации с държавите членки, заинтересованите страни и ЕОБХ.

               (3)

               С Регламент (ЕС) № 1129/2011 на Комисията (3) количествата и другите условия за употреба на нитрити в месни продукти, посочени в Директива 2006/52/ЕО, бяха прехвърлени в приложение II към Регламент (ЕО) № 1333/2008 на Европейския парламент и на Съвета (4), който се прилага от 1 юни 2013 г.

               (4)

               С писмо от 25 ноември 2014 г. Дания уведоми Комисията за желанието си да продължи да прилага различаващи се от Регламент (ЕО) № 1333/2008 национални разпоредби за употребата на нитрити като добавки в месните продукти. Постановление № 542 от 27 май 2013 г. относно добавки в храни […] в хранителните продукти (BEK nr 542 af 27.5.2013 (tilsætningbekendtgørelsen), Offentliggørelsedato: 31.5.2013, Fødevarerministeriet). В подкрепа на нотификацията си Дания предостави допълнителна информация, която съдържаше данни за потреблението и вноса на месни продукти, експозицията на нитрити, заболеваемостта от ботулизъм и образуването на нитрозамини в преработените месни продукти.

         1.   ЗАКОНОДАТЕЛСТВО НА СЪЮЗА
   1.1.   Член 114, параграфи 4 и 6 от ДФЕС

               (5)

               Член 114, параграф 4 от ДФЕС гласи, че „ако след приемане от Европейския парламент и Съвета, от Съвета или от Комисията на мярка за хармонизиране една държава членка счете за необходимо да запази националните си разпоредби на основание значими нужди, посочени в член 36 или отнасящи се до защитата на околната или работната среда, тя уведомява Комисията за тях и посочва основанията за тяхното запазване“.

               (6)

               В съответствие с член 114, параграф 6 от ДФЕС в срок шест месеца след уведомяването Комисията одобрява или отхвърля въпросните национални разпоредби, след като установи дали те представляват или не средство за произволна дискриминация или прикрито ограничение на търговията между държавите членки и дали препятстват или не препятстват функционирането на вътрешния пазар.

         1.2.   Регламент (ЕО) № 1333/2008

               (7)

               Съгласно общите принципи на Регламент (ЕО) № 1333/2008 за одобряването на добавка в храна се изисква наличие на основателна технологична необходимост, приемливост от здравна гледна точка и употреба, която да не води до заблуждаване на потребителя.

               (8)

               С приложение II към Регламент (ЕО) № 1333/2008 се установява списък на Съюза на добавките, одобрени за употреба в храни, и условията за тяхната употреба. Само добавките в храни, включени в списъка на Съюза в приложение II, могат да бъдат пуснати на пазара като такива и да бъдат използвани в храни при посочените в приложението условия за употреба.

               (9)

               Нитритите са използвани в месни продукти в продължение на много десетилетия, inter alia, за да гарантират, заедно с други фактори, запазването и микробиологичната безопасност на месните продукти, по-специално на консервираните месни продукти, тъй като, наред с друго, възпрепятстват размножаването на Clostridium botulinum, бактериите, които причиняват животозастрашаващ ботулизъм. Същевременно е прието, че наличието на нитрити в месните продукти може да доведе до образуване на нитрозамини, за които е установено,че са канцерогенни. Поради това в законодателството в тази област трябва да се постигне баланс, от една страна, между риска от образуване на нитрозамини поради наличието на нитрити в месните продукти и, от друга страна, защитното действие на нитритите срещу размножаването на бактерии, по-специално на онези, които причиняват ботулизъм.

               (10)

               В Регламент (ЕО) № 1333/2008, приложение II, част Д, категории 08.3: „Месни продукти“ са посочени максималните количества калиев нитрит (Е 249) и натриев нитрит (Е 250), които могат да се добавят при производството. Максималното количество, което може да се добави, е 150 mg/kg за повечето месни продукти по принцип и 100 mg/kg за стерилизираните месни продукти. За някои определени консервирани месни продукти, приготвяни по традиционен начин в определени държави членки, максималното количество е 180 mg/kg.

               (11)

               Като изключение от общото правило в Регламент (ЕО) № 1333/2008, приложение II, част Д, категории 08.3.4: „Традиционно консервирани месни продукти, за които се прилагат специални разпоредби относно нитритите и нитратите“ са посочени максималните остатъчни количества за някои определени традиционно консервирани месни продукти, които се произвеждат посредством традиционни производствени методи. Съществуват максимални остатъчни количества от 50 mg/kg, 100 mg/kg и 175 mg/kg, които се прилагат към различни групи от такива продукти, например 175 mg/kg за бекон Wiltshire, сушен консервиран бекон и други подобни продукти и 100 mg/kg за шунка Wiltshire и други подобни продукти. По отношение на тези продукти бяха установени максимални остатъчни количества, тъй като е невъзможно да се контролира входящото количество консервиращи соли, поемани от месото, поради естеството на производствения процес, свързан с тези продукти. Производственият процес за тези специфични продукти е описан в регламента, за да се даде възможност за идентифициране на „подобни продукти“ и да се уточни за кои продукти се прилагат различните максимални количества.

               (12)

               Максималните количества, посочени в Регламент (ЕО) № 1333/2008, са определени въз основа на становищата на Научния комитет за храните (наричан по-долу „НКХ“) от 1990 г. (5) и 1995 г. (6), както и на тези на Европейския орган за безопасност на храните (по-долу „ЕОБХ“) от 26 ноември 2003 г. (7). Максималните количества, които могат да се добавят, отразяват обхватите, указани в споменатите научни становища, в които е посочено, че в стерилизираните месни продукти са позволени 100 mg/kg, а в останалите месни продукти разрешеното количество е 150 mg/kg. Предвид голямото разнообразие на (консервирани) месни продукти и производствени методи в рамките на Европейския съюз законодателят на Съюза е преценил, че за момента не е възможно да се определят целесъобразни стойности на нитритите за всеки продукт.

               (13)

               Изключенията от правилото за прилагане на максималните добавени количества имат ограничен характер. Те се прилагат за специфични продукти, които традиционно се произвеждат в определени държави членки и за които е невъзможно да се контролира входящото количество консервиращи соли, поемани от месото, поради естеството на производствения процес, свързан с тези продукти. Традиционните продукти, за които те се прилагат, са определени по-конкретно чрез описание на производствения метод.

         2.   НОТИФИЦИРАНИ НАЦИОНАЛНИ РАЗПОРЕДБИ

               (14)

               Националните разпоредби, нотифицирани от Дания на 25 ноември 2014 г., са Постановление № 542 от 27 май 2013 г. за добавките в храните […] (BEK nr 542 af 27.5.2013 (tilsætningbekendtgørelsen), Offentliggørelsedato: 31.5.2013, Fødevarerministeriet). В контекста на Решение 2010/561/ЕО Комисията вече подложи на оценка по-строгите правила, които Дания прилага по отношение на E249 и E250.
               В Постановление № 542 се предвижда, че нитритите (Е 249 — Е 250) в месните продукти могат да се използват само при условията, посочени в приложение 3 към него. Въз основа на Решение 2010/561/ЕС бяха установени [следните] условия[та] и ограничения[та] по отношение на употребата на нитритите (Е 249—250). Групите храни, посочени в таблицата, отговарят на групите, изброени в приложение II към Регламент (ЕО) № 1333/2008 относно добавките в храните, и заменят видовете употреби, които произтичат от него:

                           Вид хранителен продукт

                           Количество добавени нитрити (mg/kg)

                           08.3.1
                           Преработено месо, непреминало термична обработка

                           Общо 60 mg/kg, но във ферментирали салами, общо 100 mg/kg, а в изцяло консервирани или полуконсервирани продукти, общо 150 mg/kg

                           08.3.2
                           Преработено месо, преминало термична обработка

                           Общо 60 mg/kg, но не и в традиционни датски кюфтета и пастет от черен дроб. В консервирани и полуконсервирани продукти, общо 150 mg/kg, в „rullepølse“ (колбас от месо във вид на руло), общо 100 mg/kg, а в изцяло консервирани или полуконсервирани продукти и осолена консервирана шунка, общо 150 mg/kg

                           08.3.4
                           Традиционнo консервирани месни продукти, обхванати от специалните разпоредби за нитритите и нитратите

                           Общо 60 mg/kg, но в бекон от тип Wiltshire и подобни продукти, общо 150 mg/kg

               (15)

               Поради това ограничението от 60 mg/kg се прилага за много видове месни продукти, докато съответните максимални стойности в Регламент (ЕО) № 1333/2008 са 100 или 150 mg/kg.

         3.   ПРОЦЕДУРА

               (16)

               С писмо от 25 ноември 2014 г. Дания уведоми Комисията за желанието си да прилага различаващи се от Регламент (ЕО) № 1333/2008 национални разпоредби за употребата на нитрити като добавки в месните продукти. В подкрепа на нотификацията си Дания предостави допълнителна информация, която съдържаше данни за потреблението и вноса на месни продукти, експозицията на нитрити, заболеваемостта от ботулизъм и образуването на нитрозамини в преработените месни продукти.

               (17)

               Комисията публикува съобщение във връзка с нотификацията в Официален вестник на Европейския съюз
                   (8), за да информира останалите заинтересовани страни за датските национални разпоредби, както и за основанията, изложени в подкрепа на искането. С писмо от 30 март 2015 г. Комисията също така информира останалите държави членки за нотификацията и им даде възможност да представят своите коментари по нея в срок от 30 дни. В посочения срок Комисията получи коментари от Чешката република и Швеция.

                           —

                           Чешката република не възразява срещу определянето на по-строги ограничения за използването на нитрити като добавки в месни продукти в рамките на националните изисквания за датските производители. Що се касае обаче до продукти от другите държави членки, Чешката република настоява по отношение на съдържанието на нитрити в месните продукти да се запазят настоящите ограничения, определени в Регламент (ЕО) № 1333/2008 за добавките в храните.

                           —

                           Становището на Швеция е, че националните разпоредби на Дания са достатъчно обосновани и че те нямат значимо въздействие върху условията в Швеция. Въз основа на предоставената в нотификацията информация Швеция не вижда причина да не приеме разширяването на съществуващите национални разпоредби. По-нататъшното разширяване би било полезно също и с оглед да се предостави на ЕС време за преразглеждане на количествата нитрити и да даде възможност да се вземе предвид текущата работа на ЕОБХ върху нитритите като добавки в храни.

         4.   НОВА ОЦЕНКА НА НИТРИТИТЕ

               (18)

               В Регламент (ЕС) № 257/2010 на Комисията (9) се съдържа изискването Европейският орган по безопасност на храните да изготви нова оценка на калиев нитрит (E 249) и натриев нитрит (E 250) до края на 2015 г. За тази нова оценка ЕОБХ следва да оцени по-ранните становища на НКХ и ЕОБХ, когато такива са налице, първоначалното досие, данните, предоставени от заинтересования(те) стопански субект(и) и/или която и да е друга заинтересована страна, както и данните, предоставени от Комисията и държавите членки, и да намери релевантните публикации след последната оценка на всяка добавка в храните.

               (19)

               Данните за потреблението на месни продукти, експозицията на нитрити, заболеваемостта от ботулизъм и образуването на нитрозамини в преработените месни продукти, предоставени от Дания в подкрепа на нотификацията ѝ, бяха предоставени на ЕОБХ с изискването те да бъдат взети предвид в процеса на изготвяне на новата оценка.

         5.   НАБЛЮДЕНИЕ ОТ СТРАНА НА КОМИСИЯТА

               (20)

               През 2014 г. Комисията приключи кабинетно проучване за наблюдение на изпълнението от страна на държавите членки на правилата на ЕС относно нитритите. Проучването се основаваше на отговорите на въпросника, който беше предоставен на държавите членки. Проучването показа, че, с някои изключения, типичното количество нитрити, добавяни в нестерилизирани месни продукти, е по-ниско, отколкото максималното количество в ЕС, но по-високо от обичайното за Дания. В доклада се стига до заключението, че възможността за преразглеждане на настоящите количества нитрити следва да бъде допълнително проучена (10).

               (21)

               Поради това Комисията започна проучване ad hoc по отношение на употребата от страна на промишлеността на нитрити в различните категории месни продукти. Проучването ще включва преглед на специализираната литература, организиране на работни семинари с експерти по технология на месото и обзор в рамките на месната промишленост в ЕС относно действителното използване на нитрити и количеството, което се употребява, в зависимост от различните типове идентифицирани месни продукти. Очаква се заключенията от проучването да станат достъпни към края на 2015 г.

         II.   ОЦЕНКА

   1.   ДОПУСТИМОСТ

               (22)

               В съответствие с член 114, параграфи 4 и 6 от ДФЕС след приемането на мярка за хармонизиране дадена държава членка може да запази националните си разпоредби на основание значими нужди, посочени в член 36 от ДФЕС или отнасящи се до защитата на околната или работната среда, ако тя уведоми Комисията за тези национални разпоредби и ако Комисията одобри тези мерки.

               (23)

               Нотификацията от страна на Дания касае националните разпоредби, които се отклоняват от разпоредбите на приложение II, част Д към Регламент (ЕО) № 1333/2008 по отношение на калиевия нитрит (Е 249) и натриевия нитрит (Е 250). Датските разпоредби, които понастоящем се прилагат, на практика вече са съществували, когато тези максимални стойности са били определени за пръв път в Директива 2006/52/ЕО.

               (24)

               Датското постановление № 542 допуска добавянето на нитрити в месните продукти само дотолкова, доколкото не са надвишени конкретни стойности за добавените количества. В зависимост от съответните продукти посочените максимални стойности са 60, 100 или 150 mg/kg, като за определени продукти те са по-ниски от установените в Регламент (ЕО) № 1333/2008. Освен това, за разлика от Регламент (ЕО) № 1333/2008 обаче, датските разпоредби не съдържат никакви изключения от принципа за определяне на максимални добавени количества за нитрити, вследствие на което не се разрешава пускането на пазара на някои традиционно произвеждани месни продукти от други държави членки.

               (25)

               Поради това датските разпоредби са по-строги от разпоредбите на Регламент (ЕО) № 1333/2008, тъй като в тях се установяват по-ниски максимални добавени количества за някои видове продукти (в много случаи 60 mg/kg) и доколкото те възпрепятстват пускането на пазара на някои традиционни месни продукти въз основа на максимални остатъчни стойности.

               (26)

               В съответствие с член 114, параграф 4 от ДФЕС уведомяването беше допълнено от описание на основанията, свързани с една или повече от посочените в член 36 от ДФЕС значими нужди, в настоящия случай — защита на здравето и живота на хората. В придружаващ доклад на датското Министерство на храните, селското стопанство и риболова се предоставят допълнителни данни относно потреблението и вноса на месни продукти, експозицията на нитрити, заболеваемостта от ботулизъм и образуването на нитрозамини в преработените месни продукти.

               (27)

               В контекста на горепосоченото Комисията смята, че искането, направено от Дания с цел да получи разрешение за запазване на националните разпоредби относно използването на нитрити в месни продукти, е допустимо съгласно член 114, параграф 4 от ДФЕС.

         2.   ОЦЕНКА НА ПРЕДИМСТВАТА

               (28)

               В съответствие с член 114, параграф 4 и параграф 6, първа алинея от ДФЕС Комисията трябва да установи, че са изпълнени всички предвидени в посочения член условия, които дават възможност на държава членка да запази националните си разпоредби, дерогиращи прилагането на мярка на Съюза за хармонизиране.

               (29)

               По-специално Комисията трябва да прецени дали националните разпоредби са обосновани от посочените в член 36 от ДФЕС значими нужди, или се отнасят до защитата на околната среда или работната среда и не надхвърлят необходимото, за да бъде постигната поставената правомерна цел. Освен това когато Комисията смята, че националните разпоредби отговарят на гореспоменатите условия, съгласно член 114, параграф 6 от ДФЕС тя трябва да установи дали те представляват или не средство за произволна дискриминация или прикрито ограничение на търговията между държавите членки и дали представляват или не пречка за функционирането на вътрешния пазар.

               (30)

               Трябва да се отбележи, че с оглед на сроковете, установени в член 114, параграф 6 от ДФЕС, когато проверява дали националните мерки, предмет на уведомяване съгласно член 114, параграф 4 от ДФЕС, са обосновани, Комисията трябва да използва като отправна точка основанията, изложени от уведомяващата държава членка. Това означава, че в съответствие с разпоредбите на Договора тежестта на доказване на обосноваността на националните мерки носи желаещата да запази мерките си държава членка, която е направила искане в този смисъл.

               (31)

               Въпреки това, когато Комисията притежава информация, с оглед на която може да е необходимо да се преразгледа мярката на Съюза за хармонизиране, чието прилагане се дерогира с националните разпоредби, предмет на уведомяване, тя може да вземе под внимание подобна информация при оценяването на националните разпоредби, предмет на уведомяване.

         2.1.   Позицията на Дания

               (32)

               Дания твърди, че нейното законодателство гарантира по-високо равнище на защита на здравето и живота на хората, тъй като определя по-ниски от предвидените в Регламент (ЕО) № 1333/2008 максимални добавени количества на нитрити и не позволява пускането на пазара на традиционни месни продукти, за които не могат да се установят входящи количества. Според Дания датските разпоредби напълно съответстват на препоръките, направени през 1990 и 1995 г. от НКХ, както и със становището на ЕОБХ от 26 ноември 2003 г.

               (33)

               Освен това според Дания регулирането на използваните количества нитрити въз основа на това дали се смята, че те са свързани с прием, който е по-голям от съответния установен допустим дневен прием (ДДП), не осигурява необходимата защита на здравето на хората. Установеният ДДП за нитрити не отчита образуването на нитрозамини, които са свързани с използването на нитрити в месни продукти. Съгласно научните оценки нитрозамините са генотоксични; поради това не е възможно да се установи граница, под която те не са канцерогенни. Освен това Дания подчертава, че образуването на нитрозамини зависи от количеството добавени нитрити, а не от значително по-ниските остатъчни количества, които неизменно са налице в продукта към момента на консумацията му поради преобразуването на веществата в храните.

               (34)

               Поради това според становището на Дания, общата научна оценка показва, че а) употребата трябва да се намали колкото е възможно повече чрез използването на индивидуални количества в зависимост от технологичните нужди, свързани с различните храни, б) употребата на нитрити и нитрати следва да се регулира по отношение на количествата, които се добавят, а не по отношение на остатъчните количества, и в) необходимата степен на запазване се постига, като се използват количествата, препоръчани от ЕОБХ. По отношение на това Дания смята, че нейните национални разпоредби системно се придържат към посочените препоръки, за разлика от Регламент (ЕО) № 1333/2008, в който по отношение на нитритите изискванията са по-малко строги.

               (35)

               Дания подчертава също така, че нейните национални разпоредби са били в сила в продължение на много години и никога не са предизвиквали проблеми с оглед на запазването на съответните продукти. Освен това в Дания е налице сравнително ниска степен на заболеваемост от ботулизъм в сравнение с останалите държави членки и от 1980 г. насам не е бил отбелязан нито един случай, предизвикан от консумацията на месни продукти. Дания отбелязва, че от 2006 г. в Дания не е бил регистриран нито един случай на ботулизъм. Поради това продължава да се смята, че датските разпоредби относно използването на нитрити в месни продукти предоставят всеобхватна защита срещу хранително отравяне.

               (36)

               По отношение на поведението на потребителите в доклада на датското Министерство на храните, селското стопанство и риболова се предоставят допълнителни данни относно потреблението и вноса на месни продукти, както и анализ на съдържанието на нитрити в месни продукти на датския пазар. Според датските органи от посочения доклад е ясно, че потреблението на месни продукти, към които могат да бъдат добавяни нитрити, е останало постоянно с течение на времето.

               (37)

               По отношение на експозицията на нитрити в доклада на датското Министерство на храните, селското стопанство и риболова са предоставени оценки, изготвени въз основа на 384 анализа на нитрити в преработено месо и колбаси и на данни за потреблението от проучвания на храненето. Въз основа на оценките се смята, че средната експозиция на нитрити е по-ниска от ДДП. Децата на възраст 4 — 5 години са изложени на 3 пъти по-голяма експозиция на килограм телесно тегло, отколкото възрастните.

               (38)

               По отношение на образуването на нитрозамини в преработените месни продукти датското Министерство на храните, селското стопанство и риболова предостави обобщен доклад за наличието на N-нитрозамини в преработените месни продукти, изготвен от Националния институт по храните към DTU, в който се прави заключението, че ниските равнища на нитрозамини се постигат чрез използване на възможно най-малки количества нитрати, като те трябва да се използват в съчетание с ериторбинова киселина, аскорбинова киселина или аскорбат, тъй като това може да предотврати образуването на нитрозамини.

               (39)

               По-нататък Дания твърди, че нейните разпоредби относно нитритите не представляват пречка за търговията, като се позовава на данни, които показват, че се извършва внос на месни продукти от други държави членки и от 2010 г. насам той дори е нараснал.

               (40)

               Накратко Дания смята, че е правомерно да се намали рискът за здравето на хората, произтичащ от излагането на нитрозамини, отвъд изискванията на Регламент (ЕО) № 1333/2008, като продължи да прилага своето законодателство. Според Дания от предприетото от нея наблюдение на основание Решение 2010/561/ЕС е видно, че съображенията във връзка със здравето, взети предвид по-рано, все още са в сила. На последно място Дания поддържа, че от наличните данни става ясно, че датските разпоредби не представляват пречка пред търговията със засегнатите продукти.

         2.2.   Оценка на позицията на Дания

   2.2.1.   Обосновка на основание значими нужди, посочени в член 36 от ДФЕС

               (41)

               Датското законодателство цели постигането на по-високо равнище на защита на здравето и живота на хората по отношение на експозицията на нитрити и възможното образуване на нитрозамини в месни продукти, като определя по-ниски максимални добавени количества нитрити във връзка с някои месни продукти в сравнение с максималните стойности, предвидени в Регламент (ЕО) № 1333/2008, и като не допуска пускането на пазара на продукти, за които може да се установят само максималните остатъчни количества.

               (42)

               Когато се оценява дали датското законодателство действително е целесъобразно и необходимо за постигане на тази цел, трябва да се вземат предвид редица фактори. По-специално следва да се постигне баланс между два риска за здравето: от една страна, свързаният с наличието на нитрозамини в месните продукти, а от друга — рискът по отношение на микробиологичната безопасност на месните продукти. Вторият аспект е нещо повече от обикновена технологична необходимост, като сам по себе си е значима причина за опасения за здравето. Макар да се признава, че количествата нитрити в месните продукти трябва да бъдат ограничени, по-малките количества нитрити в месото няма автоматично да доведат до по-добра защита на здравето на хората. Най-целесъобразното количество нитрити зависи от редица фактори, потвърдени в съответните становища на НКХ и ЕОБХ, например добавяне на сол, влага, pH, срок на годност на продукта, хигиена, контрол на температурата и др.

               (43)

               Предвид гореспоменатите аспекти и тези, посочени в съображения 10 и 11 по-горе, Комисията смята, че по принцип Регламент (ЕО) № 1333/2008 представлява целесъобразен отговор на предизвикателството да се постигне баланс между два противоречащи си риска за здравето в контекста на разнообразието от месни продукти в рамките на Съюза.

               (44)

               Независимо от това Комисията трябва да оцени конкретните решения, взети от датския законодател, и постигнатия опит с тези правила, които са били в сила в продължение на значителен период от време. С помощта на данните, които е предоставила относно случаите на хранително отравяне, и по-специално ботулизъм, Дания е доказала, че досега е постигала удовлетворителни резултати чрез своето законодателство. Тези данни показват, че максималните стойности, посочени в датското законодателство, изглежда са достатъчни за гарантиране на микробиологичната безопасност на месните продукти, произвеждани понастоящем в Дания, и на производствените методи, прилагани понастоящем в Дания.

               (45)

               Комисията отбелязва, че датското законодателство е съвместимо със съответните научни становища на научните органи на Съюза. То се основава на уредбата по отношение на максималните добавени стойности и спазва границите на добавените количества нитрити, посочени в тези становища, т.е. 50 — 150 mg/kg. Същевременно Дания е установила по-специфични максимални добавени количества за определени групи месни продукти в сравнение с регламента предвид видовете месни продукти и производствени процеси, които преобладават в Дания.

               (46)

               В допълнение трябва да се има предвид, че в съответствие с информацията, предоставена от Дания, по-голямата част от месните продукти, консумирани от датското население, са месни продукти, за които понастоящем има ограничение от 60 mg/kg и което трябва да бъде заменено от ограничение от 100 или 150 mg/kg. Въпреки че датските производители, както и производителите в другите държави членки няма да бъдат задължени да повишат количествата нитрити, които понастоящем добавят в продуктите си, до достигане на максималните количества, посочени в Регламент (ЕО) № 1333/2008, не може да се изключи действително повишаване на експозицията на датското население на нитрити.

               (47)

               Въз основа на наличната понастоящем информация Комисията смята, че искането за запазване на нотифицираните мерки може да бъде временно уважено на основание защита на общественото здраве в Дания.

         2.2.2.   Отсъствие на произволна дискриминация, прикрито ограничение на търговията между държавите членки или пречки за функционирането на вътрешния пазар

   2.2.2.1.   Липса на произволна дискриминация

               (48)

               Член 114, параграф 6 от ДФЕС задължава Комисията да установи, че предвижданите мерки не са средство за произволна дискриминация. Съгласно съдебната практика на Съда, за да няма дискриминация, сходни положения не следва да се третират по различен начин и различни положения не следва да бъдат третирани по еднакъв начин.

               (49)

               Датските национални правила се прилагат както за националните продукти, така и за продукти, произведени в други държави членки. Предвид липсата на доказателства за противното, може да бъде заключено, че националните мерки не са средство за произволна дискриминация.

         2.2.2.2.   Отсъствие на прикрито ограничение на търговията

               (50)

               Национални мерки, които ограничават употребата на продукти в по-голяма степен, отколкото регламент на Съюза, обикновено представляват бариера пред търговията, доколкото се предполага, че в резултат на забраната за употреба на продукти, които са законно пуснати на пазара и се използват в останалата част на Съюза, няма да бъдат пуснати на пазара в съответната държава членка. Предпоставките, посочени в член 114, параграф 6 от ДФЕС, целят да не се допускат ограничения, основани на критериите, изложени в параграфи 4 и 5 от същия член, които да бъдат налагани по неприемливи причини, като в действителност представляват икономически мерки за възпрепятстване вноса на продукти от други държави членки, тоест — средство за индиректна защита на националното производство.

               (51)

               Предвид факта, че датските правила налагат по-строги стандарти върху добавянето на нитрити в някои месни продукти и на оператори от други държави членки в една иначе хармонизирана област, възможно е те да представляват прикрито ограничение на търговията или пречка за функционирането на вътрешния пазар. Въпреки това се взема предвид, че член 114, параграф 6 от ДФЕС трябва да се тълкува в смисъл, че не могат да бъдат одобрени само национални мерки, които представляват непропорционална пречка за вътрешния пазар. Във връзка с това Дания е предоставила числени данни, които сочат, че независимо от нейното законодателство, не само е извършван внос на месни продукти от други държави членки, но че той дори се е увеличил след 2010 г.

               (52)

               Предвид липсата на доказателства, от които да личи, че националните разпоредби представляват в действителност мярка, целяща защитата на националното производство, може да бъде заключено, че разпоредбите не представляват прикрито ограничение на търговията между държавите членки.

         2.2.2.3.   Отсъствие на пречки за функционирането на вътрешния пазар

               (53)

               Това условие не може да бъде тълкувано по начин, изключващ възможността за одобрение на национална мярка, която би могла да засегне изграждането на вътрешния пазар. Всъщност всяка национална мярка, която представлява дерогация от прилагането на мярка за хармонизиране, насочена към създаването и функционирането на вътрешния пазар, на практика представлява мярка, която би могла да засегне вътрешния пазар. Следователно, за да се запази целесъобразният характер на уредената в член 114 от ДФЕС процедура, понятието „пречка за функционирането на вътрешния пазар“ трябва да се тълкува в контекста на член 114, параграф 6 от ДФЕС като непропорционална последица по отношение на преследваната цел.

               (54)

               Предвид ползите за здравето, посочени от датското правителство във връзка с намаляване на експозицията на нитрити в месните продукти, и факта, че въз основа на наличните понастоящем данни търговията не изглежда да е засегната или е засегната само в много ограничена степен, Комисията смята, че нотифицираните датски правила могат да бъдат временно запазени на основания, свързани със защита на здравето и живота на хората, с оглед на обстоятелството, че те не са непропорционални и следователно не представляват пречка за функционирането на вътрешния пазар по смисъла на член 114, параграф 6 от ДФЕС.

               (55)

               С оглед на този анализ Комисията смята, че условията, свързани с отсъствието на пречки за функционирането на вътрешния пазар, са изпълнени.

         2.2.3.   Ограничение във времето

               (56)

               Горепосочените заключения се основават на наличната понастоящем информация, и по-специално на данните, които показват, че Дания е била в състояние да контролира ботулизма въпреки ниските максимални стойности на нитрити, добавяни в определени видове месни продукти, като същевременно не е нарушавала търговията в непропорционална степен.

               (57)

               Друг важен фактор е нивото на потребление на месни продукти в Дания, по отношение на което прилагането на Регламент (ЕО) № 1333/2008 би могло да доведе до увеличена експозиция на датското население на нитрити и вследствие на това — на нитрозамини.

               (58)

               Необходимо е Дания да продължи да следи положението и да събира данни по въпроса дали изискваното равнище на защита се постига посредством прилагането на установените в Регламент (ЕО) № 1333/2008 стойности и ако това не е така, дали това би довело до неприемлив риск за здравето на хората. Събираните данни трябва по-специално да обръщат внимание на контрола на ботулизма. Освен това е необходимо Дания да продължи да събира данни за вноса на месни продукти от други държави членки. От Дания се изисква да докладва събраните данни на Комисията в рамките на две години от датата на приемането на настоящото решение. Освен това Комисията следва да вземе предвид заключенията на новата оценка на нитритите от ЕОБХ в съответствие с Регламент (ЕС) № 257/2010 и проучването ad hoc по отношение на употребата на нитрити от промишлеността в различните категории месни продукти.

               (59)

               С оглед на изложения контекст Комисията смята, че в очертания по-горе обхват националните разпоредби могат да бъдат одобрени за ограничен срок от 3 години.

         III.   ЗАКЛЮЧЕНИЕ

               (60)

               С оглед на изложените по-горе съображения и като взема предвид представените от държавите членки становища относно нотификацията от страна на датските органи, Комисията застъпва становището, че полученото от нея на 25 ноември 2014 г. искане от страна на Дания да запази своите национални разпоредби относно добавянето на нитрити, които са по-строги, отколкото разпоредбите на Регламент (ЕО) № 1333/2008, може да бъде одобрено за срок от 3 години от датата на приемане на настоящото решение. Необходимо е Дания да продължи да следи цялостната ситуация и да събира данни дали изискваното равнище на защита се постига посредством прилагането на установените в Регламент (ЕО) № 1333/2008 стойности и ако това не е така, дали това би довело до неприемлив риск за здравето на хората,

         ПРИЕ НАСТОЯЩОТО РЕШЕНИЕ:
   Член 1
   Националните разпоредби относно добавянето на нитрити в месни продукти, съдържащи се в Постановление № 542 от 27 май 2013 г. относно добавките в храните (BEK nr 542 af 27.5.2013 (tilsætningbekendtgørelsen), Offentliggørelsedato:31.5.2013, Fødevarerministeriet), за които Кралство Дания е уведомило Комисията с писмо от 25 ноември 2014 г. в съответствие с член 114, параграф 4 от ДФЕС, се одобряват.
   Член 2
   Срокът на действие на настоящото решение изтича на 22 май 2018 г.
   Член 3
   Адресат на настоящото решение е Кралство Дания.

      Съставено в Брюксел на 22 май 2015 година.

            За Комисията

         Vytenis ANDRIUKAITIS

            Член на Комисията

      (1)  Решение 2010/561/ЕС на Комисията от 25 май 2010 г. относно нотифицираните от Дания национални разпоредби относно добавянето на нитрити в някои месни продукти (ОВ L 247, 21.9.2010 г., стр. 55).

      (2)  Директива 2006/52/ЕО на Европейския парламент и на Съвета от 5 юли 2006 г. за изменение на Директива 95/2/ЕО относно хранителните добавки, различни от оцветители и подсладители, и на Директива 94/35/ЕО относно подсладителите за влагане в храни (ОВ L 204, 26.7.2006 г., стр. 10).

      (3)  Регламент (ЕС) № 1129/2011 на Комисията от 11 ноември 2011 г. за изменение на приложение II към Регламент (ЕО) № 1333/2008 на Европейския парламент и на Съвета посредством създаване на списък на Съюза на добавките в храните (ОВ L 295, 12.11.2011 г., стр. 1).

      (4)  Регламент (ЕО) № 1333/2008 на Европейския парламент и на Съвета от 16 декември 2008 г. относно добавките в храните (ОВ L 354, 31.12.2008 г., стр. 16).

      (5)  Становище относно нитратите и нитритите, изразено на 19 октомври 1990 г., Европейска комисия — Доклади на Научния комитет по храните (двадесет и шесто издание), стр. 21.

      (6)  Становище относно нитратите и нитритите, изразено на 22 септември 1995 г., Европейска комисия — Доклади на Научния комитет по храните (тридесет и осмо издание), страница 1.

      (7)  Становище на експертната група по биологични опасности по искане на Комисията във връзка с ефектите на нитрити/нитрати върху микробиологичната безопасност на месните продукти, The EFSA Journal (2003) 14, стр. 1.

      (8)  ОВ C 93, 20.3.2015 г., стр. 18.

      (9)  Регламент (ЕС) № 257/2010 на Комисията от 25 март 2010 г. за създаване на програма за новата оценка на одобрените добавки в храните в съответствие с Регламент (ЕО) № 1333/2008 на Европейския парламент и на Съвета относно добавките в храните (ОВ L 80, 26.3.2010 г., стр. 19).

      (10)  https://webgate.ec.europa.eu/sanco_foods/main/index.cfm?event=document.edit&identifier=5924&documentTypeIdentifier=57


title: Решение на Съвета от 29 април 2004 година за подписване и временно прилагане на протокол към Споразумението за партньорство и сътрудничество между Европейските общности и техните държави-членки, от една страна, и Грузия от друга страна, за отчитане на присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения, Словашката република към Европейския съюз

text:
Важна правна забележка

|

32006D0454

Официален вестник n° L 185 , 06/07/2006 стр. 0009 - 0009

		20040429Решение на Съветаот 29 април 2004 годиназа подписване и временно прилагане на протокол към Споразумението за партньорство и сътрудничество между Европейските общности и техните държави-членки, от една страна, и Грузия от друга страна, за отчитане на присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения, Словашката република към Европейския съюз(2006/454/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 44, параграф 2, последното изречение на член 47, параграф 2 и член 55, член 57, параграф 2, член 71, член 80, параграф 2, членове 93, 94, 133 и 181a във връзка с първото изречение на първа алинея на член 300, параграф 2 от него,като взе предвид Договора за присъединяване от 16 април 2003 г., и по-специално член 2, параграф 3 от него,като взе предвид Акта, приложен към Договора за присъединяване, и по-специално член 6, параграф 2 от него,като взе предвид предложението на Комисията,като има предвид, че:(1) На 8 декември 2003 г. Съветът упълномощи Комисията от името на Общността и нейните държави-членки да договори с Грузия протокол към Споразумението за партньорство и сътрудничество, за отчитане на присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения, Словашката република към Европейския съюз, и за да се предвидят някои технически корекции, свързани с институционалните и правни развития в рамките на Европейския съюз.(2) Протоколът е договорен между страните, подлежи на възможно сключване на по-късна дата и следва да бъде подписан от името на Европейската общност и нейните държави-членки.(3) Протоколът следва да бъде прилаган временно от датата на присъединяването, докато приключат съответните процедури по неговото официално сключване,РЕШИ:Член 1Оправомощава председателя на Съвета да посочи лице/лица, упълномощено/и да подпише/ат от името на Европейската общност и нейните държави-членки Протокола към Споразумението за партньорство и сътрудничество между Европейските общности и техните държави-членки, от една страна, и Грузия, от друга страна, за отчитане на присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения, Словашката република към Европейския съюз, който подлежи на сключване на по-късна дата.Текстът на протокола е приложен към настоящото решение [1].Член 2До влизането му в сила протоколът се прилага временно, считано от датата на присъединяването.Съставено в Люксембург на 29 април 2004 година.За СъветаПредседателM. McDowell[1] ОВ L 185, 6.7.2006 г., стр. 10.--------------------------------------------------


title: 2009/947/ЕО: Решение на Съвета от 30 ноември 2009 година за сключването на Споразумението между Европейската общност и правителството на Република Азербайджан относно някои аспекти на авиационните услуги

text:
               15.12.2009

               BG

               Официален вестник на Европейския съюз

               L 328/39

      РЕШЕНИЕ НА СЪВЕТА

   от 30 ноември 2009 година
   за сключването на Споразумението между Европейската общност и правителството на Република Азербайджан относно някои аспекти на авиационните услуги
   (2009/947/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност и по-специално член 80, параграф 2 във връзка с член 300, параграф 2, първа алинея, първо изречение и член 300, параграф 3, алинея първа от него,
   като взе предвид предложението на Комисията,
   като взе предвид становището на Европейския парламент (1),
   като има предвид че:

               (1)

               На 5 юни 2003 г. Съветът упълномощи Комисията да започне преговори с трети държави за замяната на някои разпоредби в съществуващи двустранни споразумения със споразумение на Общността.

               (2)

               Комисията договори от името на Общността споразумение между Европейската обшност и правителството на Република Азербайджан относно някои аспекти на авиационните услуги (2) („споразумението“), в съответствие с механизмите и указанията в приложението към решението на Съвета за упълномощаване на Комисията да започне преговори с трети държави за замяна на някои разпоредби в съществуващи двустранни споразумения със споразумение на Общността.

               (3)

               Споразумението е подписано от името на Общността на 7 юли 2009 г. при условие сключването му на по-късна дата в съответствие с Решение 2009/741/ ЕО на Съвета (3).

               (4)

               Споразумението следва да бъде одобрено,

         РЕШИ:
   Член 1
   Одобрява се от името на Общността Споразумението между Европейската общност и правителството на Република Азербайджан относно някои аспекти на авиационните услуги.
   Член 2
   Председателят на Съвета е оправомощен да посочи лицето(та), упълномощено(и) да извърши нотификацията, предвидена в член 8, параграф 1 от споразумението.

      Съставено в Брюксел на 30 ноември 2009 година.

            За Съвета

            Председател

         B. ASK

      (1)  Становище от 25 октомври 2005 г. (ОВ C 272 E, 9.11.2006 г., стр. 56).

      (2)  ОВ L 265, 9.10.2009 г., стр. 25.

      (3)  ОВ L 265, 9.10.2009 г., стp. 24.


title: 2010/497/ЕС, Евратом: Решение на Европейския парламент от 5 май 2010 година относно освобождаването от отговорност за изпълнението на бюджета на Изпълнителната агенция за здравеопазване и въпроси, свързани с потребителите, за финансовата 2008 година

text:
               25.9.2010

               BG

               Официален вестник на Европейския съюз

               L 252/35

         РЕШЕНИЕ НА ЕВРОПЕЙСКИЯ ПАРЛАМЕНТ
   от 5 май 2010 година
   относно освобождаването от отговорност за изпълнението на бюджета на Изпълнителната агенция за здравеопазване и въпроси, свързани с потребителите, за финансовата 2008 година
   (2010/497/ЕС, Евратом)
   ЕВРОПЕЙСКИЯТ ПАРЛАМЕНТ,
   като взе предвид общия бюджет на Европейския съюз за финансовата 2008 година (1),
   като взе предвид годишните отчети на Европейските общности за финансовата 2008 година — том I (SEC(2009) 1089 — C7-0172/2009) (2),
   като взе предвид окончателните годишни отчети на Изпълнителната агенция за здравеопазване и въпроси, свързани с потребителите, за финансовата 2008 година,
   като взе предвид годишния доклад на Комисията пред Европейския парламент относно проследяването на решенията за освобождаване от отговорност за 2007 г. (COM(2009) 0526) и работния документ на службите на Комисията, придружаващ този доклад (SEC(2009) 1427),
   като взе предвид съобщението на Комисията, озаглавено „Обобщение на резултатите от управлението на Комисията през 2008 г.“ (COM(2009) 0256),
   като взе предвид годишния доклад на Комисията до органа по освобождаването от отговорност във връзка с изпълнението на бюджета, относно вътрешните одити, проведени през 2008 г. (COM(2009) 0419), и работния документ на службите на Комисията, придружаващ този доклад (SEC(2009) 1102),
   като взе предвид доклада на Сметната палата относно годишните отчети на Изпълнителната агенция за здравеопазване и въпроси, свързани с потребителите, за финансовата 2008 година, придружен от отговорите на Агенцията (3),
   като взе предвид декларацията за достоверност относно надеждността и точността на отчетите, както и законосъобразността и редовността на свързаните с тях операции, предоставена от Сметната палата съгласно член 248 от Договора за ЕО (4),
   като взе предвид съобщението на Комисията от 16 декември 2008 г. относно общо разбиране на концепцията за допустим риск от грешки (COM(2008) 0866) и работния документ на службите на Комисията, придружаващ това съобщение (SEC(2008) 3054),
   като взе предвид препоръката на Съвета от 16 февруари 2010 г. относно освобождаването от отговорност на изпълнителните агенции за изпълнението на бюджета за финансовата 2008 година (5828/2010 – C7-0055/2010),
   като взе предвид членове 274, 275 и 276 от Договора за ЕО, членове 317, 318 и 319 от Договора за функционирането на Европейския съюз, както и членове 179а и 180б от Договора за Евратом,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (5), и по-специално членове 55, 145, 146 и 147 от него,
   като взе предвид Регламент (ЕО) № 58/2003 на Съвета от 19 декември 2002 г. относно установяването на статута на изпълнителните агенции, отговарящи за някои задачи по управлението на програмите на Общността (6), и по-специално член 14, параграф 3 от него,
   като взе предвид Регламент (ЕО) № 1653/2004 на Комисията от 21 септември 2004 г. относно стандартен Финансов регламент за изпълнителните агенции съгласно Регламент (ЕО) № 58/2003 на Съвета относно установяването на статута на изпълнителните агенции, отговарящи за някои задачи по управлението на програмите на Общността (7), и по-специално член 66, алинеи първа и втора от него,
   като взе предвид Решение 2004/858/ЕО на Комисията от 15 декември 2004 г. за създаване на изпълнителна агенция, наречена „Изпълнителна агенция по програмата за обществено здравеопазване“, за управление на дейността на Общността в областта на общественото здравеопазване, в приложение на Регламент (ЕО) № 58/2003 на Съвета (8),
   като взе предвид Решение 2008/544/ЕО на Комисията от 20 юни 2008 г. за изменение на Решение 2004/858/ЕО с цел преобразуване на Изпълнителната агенция по програмата за обществено здравеопазване в Изпълнителна агенция за здравеопазване и въпроси, свързани с потребителите (9),
   като взе предвид член 76 и приложение VI към своя правилник,
   като взе предвид доклада на Комисията по бюджетен контрол и становищата на другите заинтересовани комисии (A7-0099/2010),

               А.

               като има предвид, че съгласно член 317 от Договора за функционирането на Европейския съюз Комисията изпълнява бюджета в сътрудничество с държавите-членки на своя отговорност съгласно принципа на добро финансово управление,

               1.

               Освобождава от отговорност директора на Изпълнителната агенция за здравеопазване и въпроси, свързани с потребителите, във връзка с изпълнението на бюджета на Агенцията за финансовата 2008 година.

               2.

               Представя своите забележки в резолюцията, която е неразделна част от решенията относно освобождаването от отговорност във връзка с изпълнението на общия бюджет на Европейския съюз за финансовата 2008 година, раздел III — Комисия и изпълнителни агенции.

               3.

               Възлага на своя председател да предаде настоящото решение, заедно с решението за освобождаване от отговорност във връзка с изпълнението на бюджета на Европейския съюз за финансовата 2008 година, раздел III — Комисия, както и резолюцията, която е неразделна част от тези решения, на директора на Изпълнителната агенция за конкурентоспособност и иновации, на Съвета, на Комисията, на Съда на Европейския съюз и на Сметната палата, както и да осигури публикуването му в Официален вестник на Европейския съюз (серия L).

            Председател

         Jerzy BUZEK

            Генерален секретар

         Klaus WELLE

      (1)  ОВ L 71, 14.3.2008 г.

      (2)  ОВ C 273, 13.11.2009 г., стр. 1.

      (3)  ОВ C 304, 15.12.2009 г., стр. 83.

      (4)  ОВ C 273, 13.11.2009 г., стр. 122.

      (5)  ОВ L 248, 16.9.2002 г., стр. 1.

      (6)  ОВ L 11, 16.1.2003 г., стр. 1.

      (7)  ОВ L 297, 22.9.2004 г., стр. 6.

      (8)  ОВ L 369, 16.12.2004 г., стр. 73.

      (9)  ОВ C 173, 3.7.2008 г., стр. 27.


|

32011D0820(04)

Решение на върховния представител на Съюза по въпросите на външните работи и политиката на сигурност от 19 юли 2011 година относно правилата за достъп до документи

Официален вестник n° C 243 , 20/08/2011 стр. 0016 - 0018

		Решение на върховния представител на Съюза по въпросите на външните работи и политиката на сигурностот 19 юли 2011 годинаотносно правилата за достъп до документи2011/C 243/08ВЪРХОВНИЯТ ПРЕДСТАВИТЕЛ,като взе предвид Решението 2010/427/EC на Съвета от 26 юли 2010 г. за определяне на организацията и функционирането на Европейската служба за външна дейност, и по-специално член 11, параграф 1 от него,ПРИЕ НАСТОЯЩОТО РЕШЕНИЕ:Член 1Обхват1. Всеки гражданин на Съюза или физическо или юридическо лице, което пребивава или има седалище според учредителния акт в държава-членка, има право на достъп до документите на ЕСВД съгласно принципите, условията и ограниченията, посочени в Регламент (ЕО) № 1049/2001 на Европейския парламент и на Съвета [1] (наричан по-нататък "регламентът"), и конкретните разпоредби на тези правила. Това право на достъп се отнася до документи, държани от ЕВСД, т.е. до документи, които са изготвени или получени от нея и които са нейно притежание.2. Съгласно член 2, параграф 2 от регламента всяко физическо или юридическо лице, което не пребивава или няма седалище според учредителния акт в държава-членка, се ползва със същото право на достъп до документите на ЕСВД при спазване на същите принципи, условия и ограничения с изключение на правото да подава жалба до Европейския омбудсман.Член 2Подаване на заявление1. Заявлението за достъп до документ на ЕСВД се изпраща по пощата до координатора на достъпа до документи (Access to Documents Coordinator, CHAR 15/11, European External Action Service, Rue de la Loi 170, Brussels 1046, Belgium), по електронна поща, като се използва формулярът за заявление на уебсайта на ЕСВД, или по факс на номер +32 22979893.2. Веднага след регистрирането на заявлението се изпраща обратна разписка на заявителя (освен ако на заявлението може да бъде отговорено по същество в същия срок).Член 3Срокове1. ЕСВД отговаря на първоначалните заявления и заявленията за потвърждение в срок от петнадесет работни дни от датата на регистриране на заявлението.2. В случай на неточно заявление, както е посочено в член 6, параграф 2 от Регламента, ЕСВД приканва заявителя да предостави допълнителна информация с цел да бъдат идентифицирани исканите документи; крайният срок за отговор започва да тече едва от момента, в който ЕСВД разполага с тази информация.3. По изключение, както е описано в член 7, параграф 3 или в член 8, параграф 2 от Регламента, срокът може да бъде удължен с петнадесет работни дни, по-специално когато става въпрос за:а) сложни или обемисти заявления;б) ако съответното искане е свързано с провеждането на консултация с делегация на Съюза; илив) ако е необходимо да се проведе консултация с трета страна.Заявителят трябва да бъде уведомен за удължаването на срока и за причините, които го налагат.Член 4Обработване на отговори1. Отговорите на първоначалните заявления се обработват от координатора на достъпа до документи.2. Решението за отговорите на заявленията за потвърждение се взема от главния оперативен служител по препоръка на координатора на достъпа до документи.Член 5Отрицателен отговорАко отговорът на едно заявление е дори частично отрицателен, в него се посочват причините за отказа въз основа на едно от изключенията, посочени в регламента, и заявителят се уведомява за правото си да подаде заявление за потвърждение (когато става въпрос за отговор на първоначално заявление) или за другите средства, с които разполага (когато става въпрос за отговор на заявление за потвърждение).Член 6Документи на трета страна, държани от ЕСВД1. Когато ЕСВД получи заявление за документ, който държи, но който идва от трета страна, с третата страна се провежда консултация, освен ако не е ясно, че съдържанието на документа може или не може да бъде разкривано съгласно посочените в регламента изключения.2. Разрешение във връзка със заявлението се издава без провеждането на консултация с третата страна, ако документът вече е бил разпространен от своя автор или съгласно регламента или сходни разпоредби.3. Във всеки случай трябва да бъде проведена консултация с третата страна, ако документът попада в обхвата на член 9 от регламента или ако идва от държава-членка и държавата-членка е поискала от ЕСВД да не разкрива съдържанието му без предварителното ѝ съгласие съгласно член 4, параграф 5 от регламента. Държавата-членка трябва да направи това искане писмено.4. Консултацията с третата страна се прави писмено (включително по електронната поща) и на нея ѝ се дава разумен срок за отговор, като се вземат предвид сроковете на ЕСВД за отговор, които са посочени в член 3 по-горе. Третата страна дава становището си писмено (включително по електронната поща).5. При липса на отговор от третата страна в посочения срок или ако третата страна не може да бъде установена или намерена, ЕСВД взема решение във връзка със заявлението, като взема под внимание посочените в регламента изключения и законните интереси на третата страна въз основа на информацията, с която разполага.6. Ако ЕСВД възнамерява да предостави достъп до документ срещу волята на третата страна, тя я уведомява за намерението си да разкрие съдържанието на документа в срока съгласно регламента и за средствата, с които третата страна разполага, за да се противопостави на това разкриване.Член 7Консултации с ЕСВД1. Исканията за провеждането на консултация с ЕСВД от държава-членка или друга институция, орган, служба или агенция на Съюза, която е получила заявление относно притежаван от нея документ, но който идва от ЕСВД, се изпращат по пощата на координатора на достъпа до документи (Access to Documents Coordinator, CHAR 15/11, European External Action Service, Rue de la Loi 170, Brussels 1046, Belgium), по електронна поща на адрес EEAS-ACCESS-TO-DOCUMENTS@eeas.europa.eu или по факс на номер +32 22979893.2. ЕСВД дава становището си бързо, като спазва посочените срокове за отговор и не по-късно от пет работни дни.Член 8Класифицирани документи1. Когато заявлението за достъп се отнася за документ, попадащ в обхвата на член 9 от регламента, или друг документ, класифициран съгласно правилата за сигурност на ЕСВД, то се проучва от служители, оправомощени да се запознаят със съдържанието на този документ.2. Всяко решение за отказ на достъп до цял класифициран документ или част от него се мотивира с изключенията, изброени в член 4 от регламента. Ако достъпът до искания документ не може да бъде отказан на базата на тези изключения, служителят, който обработва заявлението, гарантира, че документът е декласифициран преди изпращането му на заявителя.Член 9Ред и условия на достъп1. Документите, до които е даден достъп, се изпращат по пощата, по факс или по електронна поща. Когато исканите документи са обемни или трудни за обработка, заявителят може да бъде приканен да се запознае с тях на място. Това разглеждане е безплатно.2. Ако документът е бил публикуван, отговорът може да се състои в предоставянето на библиографична справка за него, съдържаща и уеб адреса, на който документът може да бъде намерен.3. Ако обемът на документа надхвърля 20 страници, от заявителя може да бъде поискано да заплати такса в размер на 0,10 EUR на страница, заедно с разходите по доставката. Разходите за други носители се определят в зависимост от конкретния случай, но те трябва да бъдат в границите на разумна сума.Член 10Регистър на документите1. ЕСВД поддържа регистър на документите, както е предвидено в член 11 от регламента, като този регистър е достъпен през уебсайта на ЕСВД.2. В съответствие с член 9 от регламента документите, попадащи в обхвата на тази разпоредба, се вписват в регистъра единствено със съгласието на своя съставител.Член 11Пораждане на действиеНастоящото решение поражда действие в деня на приемането му.Съставено в Брюксел на 19 август 2011 година.Върховен представителC. Ashton[1] ОВ L 145, 31.5.2001 г., стр. 43.--------------------------------------------------